Psalmus 69
Vide etiam paginam discretivam: Salvum me fac. Psalmus 69 (enumeratione Graeca psalmus 68 dictus) libri Psalmorum verbis "Salvum me fac" incipit; etiam habet superscriptionem: "Magistro chori. Secundum "Lilia..." David" (sic in Nova Vulgata). In hoc psalmo psalmista liberationem a persecutione precatur. Ioannes Calvinus, theologiae Reformationis fautor, sic argumentum psalmi descripsit: Psalmus hic vicesimo secundo affinis est. Nam initio conqueritur David de atrocibus hostium suorum iniuriis et immani violentia: tamen se non ita turbari affirmat quin se patienter sub Dei praesidio continens, integritatem colere pergat. Imo pietatis casua, et quod in affrenda Dei gloria strenuus fuerit, omnes sibi insensos esse testatur. Postquam vero iterum conquestus est, se non minus contumeliose quam crudeliter ab hostibus opprimi, quam meriti sunt poenam, illis imprecatur. In fine, quasi victor, exultans, solenne laudis sacrificium Deo promittit.